Pielikums protokolam Nr. 4/2024

**LĒMUMS**

Jelgavā

2024.gada 11.martā Nr. 5

**Par nekustamā īpašuma atsavināšanu otrajā izsolē**

**(Mācītājmājas lauks, Zaļenieku pagasts)**

Ar Jelgavas novada domes 2023. gada 30. augusta lēmumu Nr.41 (protokols Nr.19/2023) tika nolemts nodot atsavināšanai nekustamo īpašumu “Mācītājmājas lauks”, Zaļenieku pagastā, Jelgavas novadā ar kadastra numuru 54960040488 nosakot, ka atsavināšanas veids ir pārdošana elektroniskā izsolē ar augšupejošu soli, kā arī tika apstiprināta izsoles sākuma cena, atbilstoši sertificēta nekustamā īpašuma vērtētāja vērtējumam, t.i. 5800 EUR (pieci tūkstoši astoņi simti *euro*).

Jelgavas novada pašvaldības Izsoļu komisija (turpmāk – Izsoļu komisija) ar 2023 .gada 2. oktobra lēmumu (sēdes protokols Nr. JNP/2-38.1/23/61) apstiprināja nekustamā īpašuma ar kadastra numuru 54960040488 pirmreizējās izsoles noteikumus un, normatīvajos aktos noteiktajā kārtībā, izsludināja izsoli.

Pirmreizēja elektroniskā izsole notika elektronisko izsoļu vietnē <https://izsoles.ta.gov.lv>, izsoles termiņš – no 2023. gada 6. oktobra līdz 2023. gada 6. novembrim. Izsoles veids un atsavināšanas paņēmiens – pārdošana elektroniskā izsolē ar augšupejošu soli. Izsoles noteikumos noteiktajā termiņā izsolē nepieteicās neviens pretendents. Ar Izsoļu komisijas 2023. gada 8. novembra lēmumu (sēdes protokols Nr. JNP/2-38.1/23/71)nekustamā īpašuma ar kadastra numuru 54600040488 izsole ir atzīta par nenotikušu.

Publiskas personas mantas atsavināšanas likuma 32.panta pirmās daļas pirmais punkts nosaka, ka ja nekustamā īpašuma pirmajā izsolē neviens nav pārsolījis izsoles sākumcenu, var rīkot otro izsoli ar augšupejošu soli, kurā var pazemināt izsoles sākumcenu ne vairāk kā par 20 procentiem.

Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 3.panta otro daļu, 9.panta otro daļu, 10.pantu, 32.panta pirmās daļas 1.punktu,

Jelgavas novada dome, atklāti balsojot,

**PAR** **– 12** balsis (Andris Ozoliņš, Artūrs Semjonovs, Dina Tauriņa, Emīls Dobrājs, Gundars Liepa, Ģirts Neija, Ilze Vītola, Jānis Počs, Juris Lavenieks, Juris Razživins, Madars Lasmanis, Vidmants Rinkuns);

**PRET – 1** balss (Oskars Cīrulis);

**ATTURAS – 1** balss (Dainis Liepiņš),

**nolemj:**

1. Atsavināt nekustamo īpašumu “Mācītājmājas lauks”, Zaļenieku pagastā, Jelgavas novadā, kadastra Nr.54960040488, kas sastāv no zemes vienības 0,68 ha platībā ar kadastra apzīmējumu 54960040431, pārdodot to otrajā elektroniskā izsolē ar augšupejošu soli, pazeminot izsoles sākumcenu par 20%.
2. Noteikt, ka otrās izsoles sākumcena ir **4640 EUR** (četri tūkstoši seši simti četrdesmit *euro*).
3. Uzdot Izsoļu komisijai organizēt otro izsoli.

Domes priekšsēdētājs M.Lasmanis